REDAKSIONEEL - November 1999
Alhoewel dit byna weer skoolvakansie is, sal OnderwysNet nog elke maand verskyn. Ons streef daarna om deurlopend ondersteuning aan opvoeders te gee ten opsigte van die tussentydse sillabus vir Afrikaans en Kurrikulum 2005. Graag sal ons ook van opvoeders wil verneem van hul spesifieke behoeftes. Stuur dus gerus aan ons u bydraes, voorstelle, wenke en kommentaar.
Ons eerste paar aflewerings sal hoofsaaklik op die voorgeskrewe werke en Kurrikulum 2005 fokus. Daar word voorsien dat daar in die nabye toekoms die volgende ook sal verskyn: onderhoud met bekende persoonlikhede, skryfstukke van leerders, resensies van boeke deur leerders en ervaringe van opvoeders in die klaskamer.
Aangesien die onderskeie provinsies verskillende voorgeskrewe werke doen, het opvoeders versoek dat die gedigte volgens bepaalde temas ontleed/bespreek moet word. In hierdie uitgawe word dan ook gedigte bespreek wat verband hou met die liefde en digkuns.
In die aflewering oor Kurrikulum 2005 word die ontwikkeling van n leerprogram prakties toegelig.
Ons sien daarna uit om van u te hoor.
Chris en Richard